“Texnik ko‘rikdan o‘tkazilayotgan bo‘lgan”. Toshkentdagi parkda to‘xtab qolgan “Amerika tepaliklari” attraksioniga oid videoga izoh berdi

Izoh: Xabarning birinchi tahririda hodisa yuz bergan park nomi “Anhor-Lokomotiv” tarzida berilgan edi. Bu xato, parkning to‘g‘ri nomi “Anhor”. Berilgan noto‘g‘ri axborot va yetkazilgan noqulayliklar uchun uzr so‘raymiz.
24-iyun kuni Toshkent shahrida joylashgan “Anhor” bog‘ida yaqinda ishga tushirilgan “Amerika tepaliklari” attraksionida nosozlik yuz bergani aytilgan video tarqalgandi. Videoda to‘xtab qolgan attraksion tarkibini ko‘rish mumkin. Toshkent shahar IIBB axborot xizmatining ma’lum qilishicha, videoda holat tasvirga olinayotgan vaqtda attraksion texnik ko‘rikdan o‘tkazilayotgan bo‘lgan.

 Kadr: Telegram
“22-iyun kuni ‘Anhor’ parkidagi attraksionning texnik ko‘rikdan o‘tkazilayotgani tasvirga olingan. Tasvirga tushgan odamlar — park ishchilaridir. Bu vaqtda parkda sayr qiluvchi fuqarolar bo‘lmagan”, — deyiladi poytaxt IIBB xabarida.
Ta’kidlanishicha, biroz vaqtdan so‘ng — attraksionda profilaktik ishlar tugagach, u yana ishga tushiriladi.
Eslatib o‘tamiz, 2019-yilning oktabrida Namangandagi ko‘ngilochar istirohat bog‘ida 18 yoshli qiz attraksionda olgan tan jarohati tufayli vafot etgandi.
 Farg‘onadagi parkda fojia: Attraksionning yechilib ketgan detali ayolni o‘ldirdi